Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 737

4. Környezetrendezés, környezetmegóvás Évfolyam: 1. Cél: Az iskoláskor előtti nevelési tapasztalatokra építve kialakítani és fejleszteni a tanuló kompetenciáját és alapvető szociális képességeit. Nagy mozgásokat célirányossá tenni a segítséggel végzendő önellátás érdekében. A rendszeretetet megalapozni. Feladat: Célirányos tevékenységekkel, gyakorlással elemi önellátási szokások (testápolás, étkezés, öltözködés stb.) kialakítása, begyakorlása, alkalmazása. Terápiás fejlesztések: Nagy mozgások, megfigyelőképességek, szem-, kézkoordináció, motoros képesség, lateralitás kialakítása, fejlesztése. Testrészek fogalmának meghatározása, megnevezése. Tér és időbeli fogalmak megnevezései. A használati tárgyak, eszközök neveinek elsajátítása, felismerése. Elvárt teljesítmény: Legyen együttműködő öltözésnél, vetkőzésnél. Jelezze szükségletét. Segítséggel képes legyen WC használatára, mossa meg a kezét, az arcát, használjon zsebkendőt. Tudjon kanállal enni, pohárból inni, szalvétát használni. Játéktárgyait, eszközeit tartsa rendben. Értékelés: Folyamatos szóbeli értékelés. Évente egyszer P.A.C. felmérés alapján állapotfelmérés. Félévkor és év végén szöveges minősítés és rövid értékelő tájékoztatás.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes